Document ID: 32002R0265

Kommissionens forordning (EF) nr. 265/2002
af 13. februar 2002
om ændring af forordning (EØF) nr. 2742/90 om gennemførelsesbestemmelser til Rådets forordning (EØF) nr. 2204/90
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2204/90 af 24. juli 1990 om fastsættelse af supplerende almindelige regler for den fælles markedsordning for mælk og mejeriprodukter for så vidt angår ost(1), ændret ved forordning (EF) nr. 2583/2001(2), særlig artikel 5, og
ud fra følgende betragtninger:
(1) I artikel 3, stk. 3, i forordning (EØF) nr. 2204/90 fastsættes det, hvilke sanktioner der gælder for ikke tilladt anvendelse af kasein og kaseinater i forbindelse med fremstilling af ost. EF-sanktionen er lig med 110 % af forskellen mellem på den ene side værdien af den skummetmælk, der er nødvendig til fremstillingen af 100 kg kasein og kaseinater, fastsat på grundlag af markedsprisen for skummetmælkspulver, og på den anden side markedsprisen for kasein og kaseinater.
(2) I artikel 4, stk. 1, i Kommissionens forordning (EØF) nr. 2742/90(3), senest ændret ved forordning (EF) nr. 78/96(4), er det beløb, der skal erlægges for de mængder kasein og kaseinater, der uden tilladelse er anvendt i fremstillingen af ost, fastsat til 183 EUR pr. 100 kg under hensyntagen til markedsprisen for kasein og kaseinater i andet halvår af 1995. Det pågældende beløb bør reduceres med henvisning til på den ene side markedsprisen for skummetmælkspulver og på den anden side markedsprisen for kasein og kaseinater i sidste kvartal af 2001.
(3) Markedsprisen i sidste kvartal af 2001 var på 206,96 EUR pr. 100 kg skummetmælkspulver og 562,00 EUR pr. 100 kg kasein og kaseinater.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
Artikel 4, stk. 1, i forordning (EØF) nr. 2742/90 affattes således: "1. Under hensyntagen til markedsprisen for henholdsvis skummetmælkspulver og kasein/kaseinater i sidste kvartal af 2001 fastsættes det beløb, der skal erlægges i henhold til artikel 3, stk. 3, i forordning (EØF) nr. 2204/90 til 65,00 EUR pr. 100 kg kasein og/eller kaseinater."
Artikel 2
Denne forordning træder i kraft på femtedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 13. februar 2002.

Labels: 2
17
19